open-index/open-wikipedia-markdown huggingface dataset:
Smrť Brittanie Cecilovej

**Brittanie Nichole Cecilová** (* 20. marec 1988 – † 18. marec 2002, Columbus, Ohio, USA) bolo dievča, ktoré počas hokejového zápasu NHL zasiahol do hlavy puk a na následky zranení zomrelo. Dodnes ostáva jedinou obeťou zápasu NHL spomedzi divákov. V reakcií na jej skon zaviedlo vedenie súťaže povinnosť inštalovať ochranné siete za bránkami, aby sa predišlo podobným nešťastiam.

## Brittanie Cecilová
Cecilová pochádzala z Ohia a bola vzornou žiačkou, radila sa medzi študentov s najvyšším prospechom, bola členkou školskej rady, a taktiež roztlieskavačkou. Okrem toho bola aj športovou nadšenkyňou, aktívne sa venovala futbalu a so svojím tímom sa dokonca kvalifikovala na štátne majstrovstvá. Keď sa v roku 2000 rozšírila NHL o mužstvo Columbus Blue Jackets, začala sa zaujímať aj o hokej.

Pár dní pred jej štrnástymi narodeninami dostala od otca lístok na zápas medzi domácimi Blue Jackets a Calgary Flames ako predčasný darček. Bol to prvý zápas, ktorý mala osobne navštíviť.

## Smrť
V 28. minúte vystrelil útočník Espen Knutsen, hráč domáceho tímu, na bránu, ale jeho strelu zblokoval obranca Derek Morris. Odrazený puk vyletel na tribúnu, kde zasiahol Cecilovú do ľavého spánku. Dievčaťu sa spustila krv, ale napriek tomu, že utrpelo fraktúru lebky, svojpomocne odkráčalo k zdravotníkom, kde sa mu dostalo prvej pomoci a následne ho transportovali do neďalekej detskej nemocnice. Hokejový zápas pokračoval bez prerušenia, žiaden z hráčov netušil, že vystrelený puk zasiahol mladú fanúšičku.

V nemocnici sa Cecilovej zdravotný stav zhoršil, utrpela záchvat a museli ju hospitalizovať. Nasledujúci deň sa javilo, že sa postupne zotavuje, bola schopná chôdze i komunikácie a ani sa nesťažovala na bolesti či závraty. Avšak počas zdravotného vyšetrenia sa neodhalilo, že Cecilová utrpela, okrem iného, aj poranenie krčnej tepny, ktoré vyústilo v silné vnútorné krvácanie a následný opuch mozgu. O deň neskôr začali Cecilovú trápiť vysoké horúčky a stratila vedomie. Zomrela dva dni pred jej štrnástymi narodeninami.

## Následky
Cecilovej pohrebu sa zúčastnil generálny manažér Blue Jackets Doug MacLean a predniesol smútočnú reč v mene tímu. Hokejisti Blue Jackets nosili na helmách iniciálky jej mena po zvyšok sezóny 2001/02.

Espen Knutsen, autor osudnej strely, začal trpieť úzkosťami a sužovali ho výčitky svedomia. Cecilovej smrť bola jednou z príčin, prečo prerušil sľubne rozbehnutú kariéru v NHL a uprednostnil návrat do Európy. V roku 2010 sa stretol s rodičmi zosnulého dievčaťa, ktorí mu vyjadrili odpustenie a deklarovali, že mu nič nevyčítajú.

Skon Cecilovej viedol k povinnej implementácii ochranných sietí za bránkami, aby sa predišlo podobným nešťastiam. Mnohé ďalšie profesionálne hokejové ligy, vrátane slovenskej, zaviedli rovnakú povinnosť.

V súdnom spore obdržali rodičia zosnulého dievčaťa odškodné od ligy vo výške 1,2 milióna amerických dolárov.

## Referencie

Kategória:Columbus Blue Jackets
Kategória:National Hockey League
Kategória:Úmrtia pri športe
Henrieta Hrubá

PhDr. **Henrieta Hrubá** (* 21. október 1961, Bratislava) je redaktorka, šéfredaktorka a autorka printových regionálnych mediálnych formátov. 

## Život
Absolvovala matematicko-fyzikálne Gymnázium Juraja Hronca na Novohradskej ulici v Bratislave. V roku 1984 ukončila na Filozofickej fakulte Univerzity Komenského v Bratislave odbor kulturológia.

Od roku 1984 sa venuje spravodajstvu a publicistike v kultúrno-spoločenskej oblasti. Začínala ako redaktorka v kultúrnej rubrike spravodajstva STV, od roku 2002 sa venuje regionálnej žurnalistike.

Od roku 2005 vytvorila pre Hlavné mesto SR Bratislavu niekoľko mediálnych formátov, Twin City Journal a informačný magazín in.ba , ktorý existuje od roku 2009. Obidva formáty (vydavateľ Hlavné mesto SR Bratislava) boli niekoľkokrát ocenené v rámci súťaže Podnikové médium roka. Magazín Twin City Journal získal cenu aj v súťažnej prehliadke Miestne noviny, organizované Národným osvetovým centrom a Slovenským syndikátom novinárov.

## Referencie

## Externé odkazy
* Zoznam editoriálov Henriety Hrubej v magazíne in.ba
* Rozhovor s Henrietou Hrubou v TV Bratislava 

Kategória:Slovenskí redaktori
Kostol Narodenia Panny Márie (Horné Krškany)

**Kostol Narodenia Panny Márie** sa nachádza v nitrianskej mestskej časti Horné Krškany v okrese Nitra. Je zasvätený narodeniu Panny Márie. Je národnou kultúrnou pamiatkou. Pôvodný kostol bol postavený koncom 13. storočia. Kostol sa nachádza na svahovitom teréne cintorína. Pri kostole sa nachádza železničná trať NitraNové Zámky.

## História
V priebehu 14. storočia bol interiér kostola vyzdobený nástennými maľbami, ktoré zachytávali podobu interiéru neznámeho kláštora a výjav Poslednej večere. V období reformácie slúžil protestantom. Neskôr bol opustený a chátral. Veľkou obnovou prešiel v 18. storočí kedy bola zbúraná pôvodná svätyňa a na jej mieste postavili novú loď. Kostol získal opačnú orientáciu so svätyňou na západnej strane. V roku 1788 sa kostol stal filiálkou farnosti Nitra-Dolné Krškany. V 19. storočí sa predĺžila loď východným smerom. Následne začal kostol opäť chátrať a na začiatku 20. storočia bol pre dezolátny stav zatvorený. V roku 1922 kostol vyhorel. Požiar spôsobil vlak. V roku 1938 bol kostol obnovený zásluhou notára Masaryka a starostu Ondreja Horňáka. V tom istom roku tu bola vybudovaná sakristia. Pri obnove kostola objavili stredoveké maľby s údajným vyobrazením zoborského kláštora a Poslednej večere, ktoré reštauroval akademický maliar Jelínek a v roku 2010 akademický maliar a reštaurátor Vladimír Úradníček. Prvotná hypotéza o vyobrazení zoborského kláštora sa však počas výskumu bohužiaľ nepotvrdila. V roku 1939 kostol slávnostne otvorili. Za farára Igora Hanka bol kostol obnovený v rokoch 20082011. Pri archeologickom výskume objavili niekoľko hrobov a spodnú časť kupy kamennej románskej krstiteľnice.

## Súčasnosť
Kostol prechádza v súčasnosti veľkou obnovou. Rozšírila sa sakristia. Pribudol nový oltár, kazateľnica, organ a nové ozvučenie. Ďalej pribudla tabuľa, na ktorej sú vyvesené oznamy. Nedávno bolo dokončené nové schodisko. V roku 2021 získala miestna farnosť dotáciu na novú dlažbu v presbytériu kostola.

## Referencie

Kategória:Kostoly v Nitre
Horné Krškany
Kategória:Národné kultúrne pamiatky na Slovensku pred rokom 2002
Kategória:Horné Krškany
Autódromo Internacional do Algarve

**Autódromo Internacional do Algarve**, tiež známy ako **Algarve International Circuit** alebo **Portimão Circuit**, je pretekársky okruh ležiaci pri mestečku Portimão, v regióne Algarve na juhu Portugalska. Doteraz bol dvakrát dejiskom Veľkej ceny Portugalska v rámci Majstrovstiev sveta Formuly 1.

## Charakteristika trate a história
Okruh navrhnutý portugalským architektom Ricardom Pinom bol postavený v roku 2008. Stavebné náklady dosiahli zhruba 195 miliónov eur. Pretekárska trať sa vyznačuje častými prevyšeniami a viacerými neprehľadnými zákrutami. Na rozdiel od väčšiny moderných okruhov vsadili architekti na štrkové výbehové zóny. Celkovo má trať 16 možných konfigurácií.

Ako prvé podujatie sa v Portimãu konali preteky Majstrovstiev sveta Superbikov v roku 2008. V roku 2010 sa uskutočnili na pretekárskej dráhe zimné testovacie jazdy Formuly 1 a v sezóne 2020, ktorá bola značne ovplyvnená pandémiou COVID-19, napokon zavítala *Kráľovná motoršportu* aj na preteky do regiónu Algarve. V tom istom roku debutovala taktiež séria MotoGP na tejto trati. 2021 sa vrátili obidve série do Portimãa.

## Výsledky pretekov Formule 1

## Referencie

## Iné projekty

Kategória:Okruhy Formuly 1
Kategória:Motoršport v Portugalsku
Kategória:Okruhy MotoGP
Igor Nikolajevič Larionov

**Igor Nikolajevič Larionov** (; * 3. december 1960) je bývalý sovietsky a ruský hokejový reprezentant a hokejový tréner. Hrával v Sovietskom zväze, Kanade aj v USA. Je členom Siene slávy IIHF a hokejovej Siene slávy NHL v Toronte.

Dvakrát získal zlato na olympijských hrách a trikrát vyhral Stanleyho pohár.

V sovietskej reprezentácii bol členom legendárnej a obávanej päťky spolu s Krutovom, Makarovom, Fetisovom a Kasatonovom. Túto formáciu prezývali Green Line.

## Referencie

## Iné projekty

## Externé odkazy
* Profil na eliteprospects.com

## Zdroj
* 

Kategória:Sovietski hokejoví útočníci
Kategória:Ruskí hokejoví útočníci
Kategória:Hokejisti CSKA Moskva
Kategória:Hráči Vancouver Canucks
Kategória:Hráči Detroit Red Wings
Kategória:Hráči San José Sharks
Kategória:Hráči New Jersey Devils
Kategória:Hráči Florida Panthers
Kategória:Majstri sveta v ľadovom hokeji
Kategória:Sovietski olympijskí víťazi
Kategória:Olympijskí víťazi v ľadovom hokeji
Kategória:Bronzoví olympijskí medailisti v ľadovom hokeji
Kategória:Ruskí bronzoví olympijskí medailisti
Kategória:Víťazi Stanleyho pohára
Kategória:Členovia Hokejovej siene slávy
Kategória:Účastníci MS v hokeji 1983
Kategória:Účastníci MS v hokeji 1985
Kategória:Účastníci MS v hokeji 1986
Kategória:Účastníci MS v hokeji 1987
Kategória:Účastníci MS v hokeji 1989
Kategória:Hokejisti na Zimných olympijských hrách 2002
Zelenka

**Zelenka** môže byť:
*zastarano: zelienka, pozri zelienka (rozlišovacia stránka)
*priezvisko, napr.:
**Jan Dismas Zelenka
**Jiří Zelenka
**Jitka Zelenková
**Petr Zelenka
**Radek Zelenka
Bussardov náporový motor

náhľad|Umelecká predstava Bussardovho náporového motora ako pohonu medzihviezdnej kozmickej lode.
[náhľad|Bussardov náporový motor, 1-[medzihviezdna hmota, 2-zbieranie medzihviezdnej hmoty, 3-transport hmoty povedľa užitočného nákladu, 4-jadrová syntéza, 5- dýza pohonu, 6- výtok hmoty z dýzy ]]

**Bussardov [[náporový motor]]** alebo **Bussardov kolektor** (angl. *Bussard ramjet* alebo *Bussard ramscoop* alebo *Bussard collector*) je teoretický spôsob kozmického pohonu navrhnutý v roku 1960 americkým fyzikom Robertom W. Bussardom.

## Opis
Bussard navrhol variant pohonu fúznej kozmickej lode založený na náporovom motore, pri ktorom je táto loď schopná vykonať medzihviezdny let. Palivo získava s využitím obrovských elektromagnetických polí (v rozsahu od kilometrov po mnoho tisíc kilometrov v priemere) ako vstupného kolektora na zber a stláčanie vodíka z medzihviezdnej hmoty. Vysoké rýchlosti kozmickej lode vtlačia naberanú medzihviezdnu hmotu do postupne sa zužujúceho magnetického poľa a stláčajú ju, kým nedôjde k termonukleárnej fúzii. Magnetické pole potom smeruje energiu do dýzy rakety a poskytuje ťah. Predpokladalo sa, že dynamický odpor na vstupe je nižší ako ťah, vytvorený pohonom.

## Uskutočniteľnosť projektu
T. A. Heppenheimer analyzoval Bussardov pôvodný návrh s fúziou protónov, ale zistil, že straty pri kompresii medzihviezdnych protónov v porovnaní s hustotou fúzie boli väčšie ako výkon, ktorý bolo možné vyrobiť, čo naznačuje, že navrhovaná verzia Bussardovho náporového motora bola nerealizovateľná.

## Referencie

## Zdroj

Kategória:Prúdové motory
Kategória:Veda a technika v 1960
Bebe Neuwirthová

**Beatrice** „**Bebe**“ **Neuwirthová** (neprechýlene Beatrice „Bebe“ Neuwirth; * 31. december 1958, Princeton, New Jersey, Spojené štáty) je americká herečka, speváčka a tanečníčka.

## Detstvo a mladosť
Je dcérou matematika Leea Neuwirtha, ktorý prednášal na Princeton Univesity a jej matkou je maliarka a amatérska tanečnica Sydney Anne Neuwirth. Má staršieho brata Petra. V mladosti mala Neuwirthová problémy so zákonom, nakoľko bola krátko vo väzení za fajčenie marihuany. 

Od piatich rokov navštevovala hodiny baletu. Jej snom bolo stať sa broadwayskou hudobnou tanečnicou. Po ukončení strednej školy navštevovala Juilliard School. Neskôr školu však dobrovoľne opustila. 

## Kariéra
V roku 1980 debutovala na Broadwayi. Neskôr sa objavila vo viacerých divadelných inscenáciách, z čoho v roku 1986 získala divadelné ocenenie Tony v muzikáli *Sweet Charity*, kde stvárnila hlavnú postavu. V roku 1996 si zahrala v muzikáli *Chicago*, ktorý jej priniesol doposiaľ najväčšiu divadelnú slávu. Jej herecký výkon bol ocenení viacerými divadelnými oceneniami. 
vľavo|náhľad|Neuwirthová na predávaní cien Tony Awards (2019).
Objavila sa tiež vo štvrtej sérii televízneho seriálu *[[Na zdravie (seriál)|Na zdravie]]*, kde stvárnila psychiatričku Lilith Sternin. V desiatej a jedenástej sérii seriálu sa objavila v hlavnej úlohe. V seriáli sa jej postava vydala za psychiatra Frasera Cranea, ktorého stvárnil Kelsey Grammer. Neskôr účinkovala aj v televíznom seriáli *[[Frasier]]*, kde za svoj herecký výkon získala dve ocenenia Emmy Award. 

V roku 1990 sa objavila po boku Andie MacDowell a Gérarda Depardieua, v romantickej komédii *Zelená karta*. V roku 1995 sa objavila v komédii *Jumanji*, po boku Robina Williamsa. V roku 1996 si zahrala v muzikáli *Chicago*, ktorý jej priniesol doposiaľ najväčšiu divadelnú slávu. Jej herecký výkon bol ocenení viacerými divadelnými oceneniami. Pripojila k hereckému obsadeniu ako Piper Laurie, Salma Hayek, Elijah Wood či Josh Hartnett vo filme *Fakulta*. V rovnakom roku sa objavila aj vo filme *Celebrity*. 

V roku 2010 sa objavila v divadelnej inscenácii *Rodina Addamsovcov*, v divadle Broadway. V roku 2014 sa pripojila k natáčaniu televízneho seriálu *[[Madam Secretary]]*. Po štyroch sériách bez udania dôvodu seriál opustila. V roku 2021 sa objaví v televíznom seriáli *Julia*. 

## Súkromný život
V roku 1984 sa vydala za Paula Dormana. Ich manželstvo skončilo v roku 1991. V roku 2009 sa vydala za režiséra, producenta a spisovateľa Chrisa Calkinsa. Neuwirthová nemá žiadne deti a je židovka.

Podporovala a pracovala pre niekoľko neziskových charitatívnych organizácií. Je milovníčkou zvierat. 

Vo svojom voľnom čase sa venuje hrnčiarstvu, ktorému sa najskôr venovala na strednej škole. 

## Zdroj

Kategória:Televízne herečky USA
Kategória:Filmové herečky USA
Kategória:Dabingové herečky USA
Kategória:Divadelné herečky USA
Kategória:Absolventi Juilliard School
Kategória:Osobnosti USA židovského pôvodu
Kategória:Osobnosti z Princetonu (New Jersey)
Kategória:Držitelia ceny Emmy
Kategória:Držitelia Drama Desk
Kategória:Držitelia ceny Tony
Turistická značkovaná trasa číslo 0843

**Turistická značkovaná trasa číslo 0843** je červená trasa, ktorá spája po hrebeni Vysokých Javorníkov mesto Čadca a obec Makov. Je rozdelená na tri časti s celkovou dĺžkou 49,5 km. 

## Priebeh trasy
Prvá časť trasy (označená ako *0843a*) začína pri železničnej stanici v Čadci spolu so zelenou trasou do Nesluše a pokračuje smerom na juh cez centrum mesta okolo kultúrneho domu do Rakovskej hornatiny. Obchádza údolie Rieky západne popri *Horskom hoteli Husárik* pod vrcholom Briavy a cez kopaničiarske osady mestskej časti Vojty a obce Zákopčie pokračuje až na Chotárny kopec, kde sa znova križuje s zelenou trasou od čadčianskej železničnej stanice. Na vrchole sa stáča na západ a pokračuje po nezalesnenom hrebeni pod vrchol Marťáckeho vrchu, odkiaľ vedie na vrchol k rozhľadni značená odbočka. V osade *Petránky* križuje Cestu Vila Galvánka a pokračuje cez Jakubovský vrch do *Sedla pod Grapou*, kde po 19,4 km končí.

V sedle pod Grapou nadväzuje druhá časť (*0843b*), ktorá vedie cez viaceré ďalšie kopaničiarske osady cez vrch Kamenité s rozhľadňou do sedla Semeteš, kde opúšťa Rakovskú hornatinu. Už v Javorníckej hornatine stále vedie na západ, križuje cestu I/10 v sedle Javorník (v osade *Melocík*) a pokračuje do *Sedla nad Zápačou*. Dĺžka tejto časti je 22 km.

Posledná časť (*0843c*) s dĺžkou 8,1 km postupne zostupuje z hrebeňa do makovskej miestnej časti Kopanice, kde na rázcestí *Makov, chata* končí a kde na ňu nadväzuje Kysucká magistrála do Turzovskej vrchoviny. 

V úseku od rázcestia *Pod Čerenkou* po koniec trasy v Makove je súčasťou medzinárodnej diaľkovej turistickej trasy E3.

V hrebeňovom úseku od Horského hotela Husárik po Sedlo nad Zápačou vedie súbežne s turistickou trasou aj hlavná trasa Beskydsko-Javorníckej lyžiarskej bežeckej magistrály.

## Referencie

## Externé odkazy
* Trasa na turistickej mape

0843
0843
Ján Iľanovský

Brigádny generál **Ján Iľanovský** (* 21. apríl 1922† 14. september 2021) bol slovenský generál, účastník Slovenského národného povstania.

## Životopis
Narodil sa 21. apríla 1922 v Závažnej Porube. Po troch rokoch na meštianskej škole v Liptovskom Mikuláši sa vyučil za inštalatéra - kurenára. Toto povolanie vykonával až do svojho povolania do základnej vojenskej služby k 1. októbru 1942.

### SNP
15. marca 1943 bol Iľanovský pridelený k rýchlej divízii slovenskej armády na východnom fronte. Prešiel však na stranu sovietskej armády a potom do vznikajúcich československých oddielov. Stal sa príslušníkom 2. československej samostatnej paradesantnej brigády. Absolvoval výsadkársky výcvik a výsadkárov aj školil. Neskôr pracoval s podvesnými systémami lietadiel. Pri oslobodzovaní Dukly pracoval ako zásobovač. 6. októbra 1944 pristál na Letisku Tri Duby na Sliači a na druhý deň sa pridal k druhej protitankovej batérii nadporučíka Ledníka. Pôsobil tiež v okolí Tisovca a Podbrezovej. Neskôr bol poverený spravodajskou činnosťou vo východných Nízkych Tatrách. Pri nej zháňal pre partizánov potraviny, šatstvo a zdravotnú starostvlivosť. Medzi najlepší moment svojho života radí prenesenie milióna korún od partizánov do dediny. Od polovice februára 1945 bojoval pri oslobodzovaní Liptovského Mikuláša.

Do hodnosti brigádny generál vo výslužbe bol menovaný v roku 2014.

Zomrel 14. septembra 2021 vo veku 99 rokov.

## Ocenenia
Bol čestným občanom Liptovského Mikuláša.

## Referencie

Kategória:Slovenskí generáli
Kategória:Osobnosti SNP
Kategória:Čestní občania Liptovského Mikuláša
Kategória:Osobnosti zo Závažnej Poruby
Pavel Benedikt Stránský

PhDr. **Pavel Benedikt Stránský** (* 28. november 1978, Uherské Hradiště) je biskup Starokatolíckej cirkvi v Českej republike. Zároveň pôsobí ako farár Starokatolíckej farnosti v Zlíne.  

## Životopis
V roku 1997 maturoval na Arcibiskupskom gymnáziu v Kroměříži. Študoval na Cyrilometodskej teologickej fakulte a Pedagogickej fakulte Univerzity Palackého v Olomouci. Po absolvovaní vojenskej služby nastúpil k Polícii Českej republiky kde pôsobil na rôznych postoch, vrátane na poste vyšetrovateľa násilných trestných činov. V rokoch 2015 až 2016 bol tlačovým hovorcom zlínskeho krajského policajného riaditeľstva. Do starokatolíckej cirkvi vstúpil v roku 1998 a v roku 1999 bol jedným zo zakladateľom farnosti v Zlíne. V roku 2001 bol vysvätený na diakona a v roku 2003 na kňaza. 8. apríla 2016 bol zvolený za biskupa Starokatolíckej cirkvi v ČR a 1. apríla 2017 bol v Bazilike sv. Markéty v Prahe utrechtským arcibiskupom Jorisom Vercammenom vysvätený na biskupa.

## Pozri aj
* Starokatolícka cirkev
* Starokatolícka cirkev v Českej republike

## Iné projekty

## Zdroje

Kategória:Osobnosti z Uherského Hradišťa
Kategória:Českí starokatolícki biskupi
Kategória:Absolventi Pedagogickej fakulty Univerzity Palackého v Olomouci
Kategória:Absolventi Cyrilometodskej teologickej fakulty Univerzity Palackého v Olomouci
Kategória:Českí policajti
Zelienka (rozlišovacia stránka)

**Zelienka** (v zoológii a botanike zastarano aj: *zelenka*) môže byť:
*národná prírodná rezervácia na Slovensku, pozri Zelienka
*v zoológii: 
**slovenský názov vtáčieho rodu *Chloris*, pozri zelienka (rod)
**zelienka obyčajná (lat. *Chloris chloris*; staršie: *Loxia chloris*; zastarano: *Chlorion*, *Vireo*)
*v botanike zastarano:
**druh hrušky, pozri zelienka (hruška)
**druh okrúhlej zelenej slivky, pozri zelienka (slivka)

## Referencie
Katruša (Nitra)

**Katruša** (hovorovo aj **Tobola** alebo **Veľká Baňa**; ) je nevýrazný vrch v Podunajskej pahorkatine, ktorý sa nachádza na južnom okraji Nitry, v mestskej časti Horné Krškany.

## Poloha
Nachádza sa na severnom okraji strednej časti Podunajskej pahorkatiny, v geomorfologickom podcelku Nitrianska pahorkatina a jej časti Nitrianske vŕšky. Leží juhozápadne od centra mesta Nitra, na okraji mestskej časti Horné Krškany. Poskytuje kruhový výhľad a pri vhodných podmienkach je okrem okolitých vrchov južného Tribča pozorovateľný tiež Marhát či Veľký Inovec.

## História
V minulosti bol kopec nezalesnený, no v prvej polovici 20. storočia tu prebehla výsadba borovice čiernej a borovice lesnej. V polovici 20. storočia tu zároveň vznikol kameňolom a vo vápencoch tu bola identifikovaná pestrá asociácia minerálov, ako epsomit, hematit, hexahydrid, chlorit, kalcit, kalinit, kremeň, krištáľ, limonit, pyrit, sadrovec, siderit, spekularit či wad. V čase ťažby i po jej ukončení bol kameňolom voľne prístupný a často navštevovaný zberateľmi z nitrianskeho Geoklubu. Činnosť v kameňolome bola ukončená v 80. rokoch a vyťažený priestor bol postupne zavážaný komunálnym odpadom.

## Súčasnosť
V súčasnosti sa uvažuje o revitalizácii územia bývalej skládky a jeho premenu na športový areál, zameraný na motoristické športy. Rovnako sa uvažuje o výstavbe rozhľadne.

## Referencie

## Externé odkazy
* Na bývalej skládke v Nitre chcú športový areál, poslanci sú zaskočení – MY Nitra

Kategória:Vrchy v Podunajskej pahorkatine
Kategória:Vrchy v okrese Nitra
Kategória:Geografia Nitry
Urban z Langres

**Urban z Langres** ( * okolo 300, Unter-Colmier – † 23. január 375, Langres) bol galo-románsky rímskokatolícky kňaz, šiesty biskup v Langres a Autun, svätec. Je patrónom vinárov, záhradníkov a debnárov.

## Životopis
Podľa legendy bol galským kňazom, šiestym biskupom v Langres, na jednom z najvýznamnejších biskupských stolcov vtedajšej Galie, v severovýchodnej oblasti Burgundska, ohrozovanej z východu Alamanmi a Frankami a po nástupe rímskeho cisára Juliána Apostatu tiež Rimanmi. Biskupstvo v Langres bolo založené už v roku 200. Ďalej Urban zastával úrad biskupa v Autune. Staval kostoly, miestami zbúrané v predchádzajúcich dobách a obracal na vieru Germánov. Sú mu pripisované tiež zázraky. Prenasledovaný pohanmi sa mal skryť za ker viniča. Preto býva často vyobrazený s hroznom alebo s vetvou vínnej révy v ruke. Z rovnakého dôvodu je tiež považovaný za patróna vinárov, hoci táto funkcia je často nesprávne prisúdená svätému pápežovi Urbanovi I., ktorého sviatok sa slávi 25. mája. Jeho sestrou bola svätá Leodegaria, ktorá sa stala abatišou kláštora sv. Jána v Dijone.

## Uctievanie
V predpokladaný dátum úmrtia 23. januára sa slávi iba v Langres, v Dijone sa oslavuje translácia jeho pozostatkov 7. júla, od roku 1564 sú v tamojšom kostole sv. Benigna. Vo Francúzsku sa považuje za regionálny a lokálny kult. V rímskom kalendári má meniny 2. apríla, niekde 3. apríla. Vo francúzskych, talianskych, nemeckých, a rakúskych vinárskych oblastiach sa v deň jeho sviatku koná sprievod. Sú mu zasvätené kostoly, voľne stojace sochy a oltáre, najčastejšie vo vinárskych oblastiach a od obdobia baroka. S jeho sviatkom sú v Nemecku spojené pranostiky o daždi, búrke a úrode, napr. Ak je na Urbana pekne, bude dobrá úroda vína. Ak je Urban krásny vyjasnený, dobrým vínom nás odmení.

**Niekedy býva zamieňaný s pápežom [[Urban I.|Urbanom I.]], ktorý má na hlave pápežskú [[Tiara (pápežstvo)|tiáru]].**

## Patrocíniá
* patrón miest Langres, Autun, Dijon, Maastricht
* patrón vinohradníkov, záhradníkov, debnárov
* patrón proti búrke a krupobitiu
* kostoly

## Galéria

Súbor:Kirrweiler 2350.jpg|Kirrweiler, Nemecko
File:SAINT-URBAN-Of-LANGRES.jpg|Drevená socha svätého Urbana z Langres, 18. storočie


## Referencie

## Literatúra
* Franz von Sales Doyé: *Heilige und Selig der Römisch-katholichen Kirche.* *II., Leipzig bd, s. 461-462.*
* Hiltgart L. Keller: *Reclams Lexikon der Heiligen und biblischen Gestalten. 6. vyd., Philipp Reclame jun .: Stuttgart 1987, s. 555*
* Jacques Laurent, *Ancien diocèse de Langres (Cartulaire de l'Abbaye de Moles 916-1250),* Paris 1907, dostupné online https://gallica.bnf.fr/ark:/12148/bpt6k1229212.texteImage

## Pozri aj
* Urban I.

## Iné projekty

## Externé odkazy
* Heiligenlexikon
* Stadlers Vollständiges Lexikon

## Zdroj

Kategória:Francúzski biskupi
Kategória:Úmrtia 23. januára
Kategória:Úmrtia v 375
Kategória:Misionári
Kategória:Francúzski katolícki svätci
Kategória:Katolícki svätci majúci sviatok 2. apríla
Cesta Vila Galvánka

**Cesta Vila Galvánka** je označenie pre  modro značenú **turistickú značkovanú trasu číslo 2681** ktorá spája Kysucké Nové Mesto a Zákopčie prechodom cez Javorníky. Jej dĺžka je 16 km.

Trasa je pomenovaná po rodákovi z Kysuckého Nového Mesta Viliamovi Galvánkovi. Bol to učiteľ a publicista, spoluzakladateľ organizovanej turistiky na Kysuciach, ktorý sa svojimi publikáciami zaslúžil o zviditeľnenie regiónu Kysúc a tiež o vyznačenie turistických trás v regióne dolných Kysúc.

## Priebeh trasy
Trasa začína pri železničnej stanici v Kysuckom Novom Meste, odkiaľ smeruje na severozápad a po opustení mestskej zástavby na sever do Ochodnickej vrchoviny na vrch Tábor s rozhľadňou. Tu sa znova stáča viac na severozápad a zostupuje do úzkeho pásu Javorníckej brázdy, kde križuje  trasu 5540 z Čadce do Nesluše. Za križovaním stúpa do Rakovskej hornatiny, kde cestou na hrebeň prechádza cez viacero kopaníc. Znova sa stáča na sever a v osade *Petránky* križuje  trasu 0843, ktorá vedie hrebeňom Vysokých Javorníkov. Následne traverzuje vrchol Marťáckeho vrchu a cez ďalšie kopaničiarske osady postupne zostupuje do Zákopčia, kde v miestnej časti Majer končí neďaleko kostola. Pôvodne viedla z hrebeňa do osady *U Rulcov* a jej dĺžka bola 13 km.. 

## Referencie

## Externé odkazy
* Trasa na turistickej mape

2681
Kategória:Turistické značkované trasy v Javorníkoch
Kategória:Kysucké Nové Mesto
Kategória:Nesluša
Kategória:Zákopčie
Ľadový hokej na Zimných olympijských hrách 2022 – mužský turnaj

**Mužský turnaj v ľadovom hokeji** na XXIV. ZOH sa konal v Pekingu v Číne od 9. do 20. februára 2022. Do turnaja sa kvalifikovalo dvanásť krajín; osem z nich sa tak stalo automaticky na základe ich poradia Medzinárodnej hokejovej federácie, jedna, Čína, sa automaticky kvalifikovala ako hostiteľka, zatiaľ čo tri ďalšie sa zúčastnili kvalifikačného turnaja.

V roku 2018 vyhral tím olympijských športovcov z Ruska. Ruský olympijský výbor, ktorý reprezentoval Rusko na hrách v roku 2022, sa tak stal obhajcom titulu.

Fínsko získalo svoju vôbec prvú zlatú olympijskú medailu v ľadovom hokeji po tom, čo bolo neporazené a vo finále porazilo Ruský olympijský výbor.

Slovensko získalo svoju vôbec prvú medailu v ľadovom hokeji na olympijských hrách po tom, čo porazilo Švédsko 4:0 a skončilo na treťom mieste.

Česko sa prvýkrát v histórii nekvalifikovalo do štvrťfinále a skončilo na deviatom mieste, čo bolo ich najhoršie umiestnenie v histórii.

## Dejiská

## Kvalifikácia

## Rozhodcovia

;Hlavní
*  Maxim Sidorenko
*  Michael Campbell
*  Oliver Gouin
*  Martin Fraňo
*  Mikko Kaukokari
*  Kristián Vikman
*  André Schrader
*  Andris Ansons
*  Roman Gofman
*  Jevgenij Romasko
*  Tobias Björk
*  Linus Öhlund
*  Michael Tscherrig
*  Andrew Bruggeman

;Čiaroví
*  Dustin McCrank
*  Daniel Hynek
*  Jiří Ondráček
*  Lauri Nikulainen
*  Gleb Lazarev
*  Nikita Šalagin
*  Dmitrij Šišlo
*  Ludvig Lundgren
*  Andreas Malmqvist
*  David Obwegeser
*  William Hancock
*  Brian Oliver

## Hlavný olympijský turnaj

### Skupina A
#### Tabuľka

|}

#### Zápasy

----
----

### Skupina B
#### Tabuľka

|}
#### Zápasy

----
----

### Skupina C
#### Tabuľka

|}

#### Zápasy

----
----

## Tabuľka po skupinovej fáze
Všetkých 12 tímov v tabuľke je rozdelených podľa umiestnenia v základných skupinách. Podľa tohto budú tímy rozdelené do play-off. Prvé 4 tímy (nazvané D1, D2, D3 a D4) sú nasadené priamo do štvrťfinále. Zvyšné tímy budú bojovať o štvrťfinále.

**Kritériá:**
# Lepšia pozícia v skupine
# Vyšší počet bodov
# Lepší gólový rozdiel
# Vyšší počet strelených gólov
# Lepšie postavenie v rebríčku IIHF

### Tabuľka
Tímy v osemfinále sa stretnú nasledovne:

* D5 – D12
* D6 – D11
* D7 – D10
* D8 – D9

## Play-off
Pre semifinále budú tímy znovanasadené podľa umiestnenia v tabuľke skupinovej fázy.

### Pavúk

### Kvalifikačné kolo
Osem tímov, ktoré sa umiestnili v tabuľke na 5. až 12. mieste, bojuje o ďalšie 4 postupové miesta. 

### Štvrťfinále

### Semifinále

### Zápas o 3. miesto

### Finále

## Konečné poradie

## Štatistiky

### Kanadské bodovanie
*Poradie podľa počtu bodov*

**Hetrik** 

*Hráči, ktorí skórovali aspoň trikrát v jednom zápase (dali tri góly za zápas).*

### Najlepší brankári
*V tabuľke sú len brankári, ktorí odchytali aspoň 40 % z celkového odohraného času ich tímu.*

**Shut-out** 

*Brankári, ktorí vychytali zápas s nulou (t. j. nedostali v zápase ani jeden gól).*

#### All-Star tím

## Zdroje
* Turnaj na FlashScore

## Referencie
Kategória:Športy na Zimných olympijských hrách 2022
Kategória:Ľadový hokej na Zimných olympijských hrách 2022
Kategória:Ľadový hokej v 2022
Servant of the Mind

***Servant of the Mind*** je ôsmy štúdiový album dánskej heavy metalovej skupiny Volbeat. Vyšiel 3. decembra 2021.

Tvorbu a nahrávanie albumu ovplyvnila pandémia ochorenia COVID-19 a lockdowny. Poulsen, Jon a Kaspar Boye Larsen nahrávali svoje party v Ribe s producentom Jacobom Hansenom, zatiaľ čo Caggiano pracoval na diaľku z New Yorku. Najprv 2. júna skupina vydala letný dvojsingel „Wait a Minute My Girl“ / „Dagen Før“ a potom na jeseň single „Shotgun Blues“ a „Becoming“.

## Zoznam skladieb
# „Temple of Ekur“
# „Wait a Minute My Girl“
# „The Sacred Stones“
# „Shotgun Blues“
# „The Devil Rages on“
# „Say No More“
# „Heaven's Descent
# „Dagen Før“ (feat. Stine Bramsen)
# „The Passenger“
# „Step into Light“
# „Becoming“
# „Mindlock“
# „Lasse's Birgitta“

### Deluxe 2 CD/2 LP bonusové skladby
# „Return to None“ (Wolfbrigade cover)
# „Domino“ (The Cramps/Roy Orbison cover)
# „Shotgun Blues“ (feat. Dave Matrise zo skupiny Jungle Riot)
# „Dagen Før“ (Michael Vox Version)

### Digitálne bonusové skladby
# „Don't Tread on Me“ (Metallica cover)

## Referencie

## Zdroje
*
* 

Kategória:Albumy skupiny Volbeat
Kategória:Hudobné albumy z 2021
Kew

náhľad|Farský kostol svätej Anny nachádzajúci sa v Kew
**Kew** je obvod mestskej časti Richmond na juhozápade Londýna.
Nachádzajú sa tu Královská botanická záhrada, Kew Palace, Národný archiv a farský kostol svätej Anny.

## Pôvod názvu
Názov Kew je kombináciou dvoch slov – starofrancúzského *kai* (prístavisko) a staroanglického *hoh* (výbežok zeme). Myslený je breh rieky Temža. V roku 1327 bol tento názov zapísaný ako *Cayho*.

## Iné projekty

## Zdroj
*

Kategória:Londýn
Voľby do Poslaneckej snemovne Parlamentu Českej republiky 2021

**Voľby do [[Poslanecká snemovňa Parlamentu Českej republiky|Poslaneckej snemovne Parlamentu Českej republiky]] v roku 2021** boli parlamentné voľby, ktoré sa uskutočnili 8. a 9. októbra 2021 v Česku. Vo voľbách do snemovne kandidovalo celkom 22 politických subjektov – 20 politických strán a 2 koalície zložené z viacerých strán. Víťazom sa stala koalícia SPOLU (ODS, TOP 09 a KDU-ČSL) s lídrom Petrom Fialom so ziskom 27,79 %, na druhom mieste skončilo hnutie premiéra Andreja Babiša ANO s 27,12 %, na treťom mieste koalícia Piráti a Starostové (Piráti a STAN) s volebným lídrom Ivanom Bartošom s 15,62 % a na štvrtom mieste skončilo hnutie SPD Tomia Okamuru s 9,56 % platných hlasov. Volebná účasť 65,43 % registrovaných voličov bola o 5 % vyššia ako vo voľbách 2017 a najvyššia od volieb v roku 1998.

## Výsledky

## Referencie


## Pozri aj
* Poslanecká snemovňa Parlamentu Českej republiky
* Zoznam politických strán v Česku

Kategória:Voľby 2021
2021
Kategória:2021 v Česku
The Link

**The Link** je 241-metrový, 51-poschodový mrakodrap, ktorý je v súčasnosti vo výstavbe v meste Puteaux v parížskej štvrti La Défense vo Francúzsku. Navrhol ho francúzsky architekt Philippe Chiambaretta.

Veža bude novým sídlom spoločnosti TotalEnergies. Po dokončení v roku 2025 bude Link najvyšším mrakodrapom vo Francúzsku.

## Referencie

## Iné projekty

## Externé odkazy
* Oficiálny web 

Kategória:Mrakodrapy v La Défense
Kategória:2025
Kategória:Puteaux
Kategória:Stavby v departemente Hauts-de-Seine
Jaroslava Lázničková-Velebová

**Jaroslava Lázničková-Velebová** (* 13. máj 1955, Nové Syrovice – † 16. marec 2018, Týn nad Vltavou) bola česká akademická maliarka.

## Životopis
náhľad|Hrob Jaroslavy Lázníčkovej-Velebovej v Týne nad Vltavou

Jaroslava Lázníčková Velebová pochádzala z obce Nové Syrovice pri Třebíči, kde sa narodila. Žila a pracovala v Týne nad Vltavou.

V roku 1980 absolvovala Vysokú školu uměleckoprůmyslovú v Praze, študovala v ateliéri prof. Zdeňka Sklenářa a prof. Jiřího Mikulu.

## Tvroba
Vo svojej profesionálnej výtvarnej činnosti sa venovala voľnej a užitej grafike, ilustráciám, kresbe a maľbe, tiež na hodváb. Pracovala aj suchou ihlou, litografiou, mezzotintou. Bola charakteristická poetickým videním prírody, vzťahov, citov a pocitov.

## Referencie

## Zdroj

Kategória:Osobnosti z okresu Třebíč
Kategória:Českí maliari
Kategória:České maliarky
Kategória:Absolventi Vysokej školy umeleckopriemyselnej v Prahe
West Bromwich

**West Bromwich** je mesto v anglickom metropolitnom grófstve West Midlands, ležiace 8 km severozápadne od Birminghamu. V minulosti mesto patrilo do grófstva Staffordshire. V roku 2018 tu žilo 77 999 obyvateľov (vrátane predmestia 136 940).

## História
V majetkovom súpise *[[Domesday Book]]* z roku 1086 je uvádzaná dedina *Bromwic* (*[[cytisus]]ová ves*), neskôr bol názov sprevádzaný prídomkom „West“ (*západná*) pre odlíšenie od neďalekého Castle Bromwich. Od 12. storočia tu existoval benediktínsky kláštor. V pôvodne poľnohospodárskej obci obklopenej lesmi sa od 16. storočia začala ťažiť železná ruda a rozvíjala sa výroba klincov a ďalšieho kovového tovaru. Poloha mesta v centre baníckej a industriálnej oblasti Black Country viedla k rýchlemu rastu počtu obyvateľov, v 19. storočí sa rozvíjal najmä zbrojný priemysel, neskôr sa West Bromwich stal najväčším britským producentom oceľových pružín: ešte v šesťdesiatych rokoch 20. storočia je tu zaznamenaných cez tridsať podnikov zameraných na tento artikel. Po druhej svetovej vojny mesto utrpelo škody od nemeckých náletov na priemyselné zariadenia, ktoré sú známe ako Birmingham Blitz. Napriek útlmu ťažkého priemyslu, ktorý začal v 70. rokoch a viedol k tomu, že percento nezamestnaných vo West Bromwich patrí k najvyšším v krajine, je mesto stále významným hospodárskym centrom a dopravným uzlom, z ktorého vychádza diaľnice M5 motorway, jeho heslom je „Labor omnia vincit“ (*Práca víťazí nad všetkým*).

## Správne členenie
Mesto je rozdelené na dva volebné obvody, West Bromwich West a West Bromwich East. Mestské časti sú: Carters Green, Charlemont, Charlemont Farm, Grove Vale, Great Barr, Greets Green, Hill Top, Hateley, Heath Lyng, Millfields, Newton, Sandwell Valley, Stone Cross, Swan Village, tantan a Yew Tree Estate.

## Osobnosti mesta
* Robert Plant (* 1948), rockový hudobník, skladateľ a spevák, člen Led Zeppelin
* Phil Lynott (* 1949 – † 1986), írsky spevák, inštrumentalista a skladateľ, člen Thin Lizzy

## Referencie

## Zdroj
*

Kategória:Mestá v Anglicku
Kategória:West Midlands (grófstvo)
Bahenný kanál

**Bahenný kanál** je umelý odvodňovací kanál na južnom Slovensku v juhovýchodnej časti Žitného ostrova v obci Trávnik a v obci Klížska Nemá v Komárňanskom okrese v Nitrianskom kraji v povodí Dunaja spájajúci Trstinový kanál s kanálom Čičov-Klížska Nemá. Geomorfologická kategorizácia polohy Bahenného kanála: geomorfologická oblasť Podunajská nížina; geomorfologický celok Podunajská rovina. Regionálne začlenenie: región Podunajsko. Hydrologické poradie Bahenného kanála: 4-20-01-187. Bahenný kanál má dĺžku 1,0 km.

## Opis toku
Bahenný kanál sa odpája od Trstinového kanála v juhozápadnej časti extravilánu obce Trávnik v blízkosti obecnej hranice s obcou Klížska Nemá južným smerom; vo vzdialenosti 40 m od začiatku prekračuje obecnú hranicu, vstupuje na územie obce Klížska Nemá a zároveň mení svoj smer na juhovýchod, pokračuje v priamke, križuje sa s poľnou cestou a po cca 560 m priameho toku mení smer na juhozápad; po ďalších 170 m priameho toku mení smer na juh, kde po 160 m priameho toku nepatrne zmení smer, aby tiež južným smerom v dĺžke 60 m sledoval vedenie vysokého napätia a skončil zaústením do kanála  Čičov–Klížska Nemá.  Trstinový kanál ústi do kanála Holiare-Kosihy a o 1,2 km južnejšie od tohto ústia aj kanál Čičov-Klížska Nemá ústi do kanála Holiare-Kosihy. Bahenný kanál nemá prítoky.
Bahenný kanál sa začína v nadmorskej výške 107 m n. m.  a končí sa v rovnakej nadmorskej výške 107 m n. m. Krátkym 40 m dlhým severným úsekom svojho toku preteká cez extravilán obce Trávnik a celý zvyšok svojho toku tečie cez extravilán katastrálneho územia Klížska Nemá s druhom pozemku orná pôda.

## Pôvod názvu
Toponymum *Bahenný kanál* má pôvod vo všeobecnom podstatnom mene (apelatíve) *bahno* s významom *rozmočená zem, veľké blato, produkt sedimentácie na dne vodných tokov a močiarov*, ktoré sa vyskytovalo v priestore Bahenného kanála. Z apelatíva *bahno* systémovým utvorením prídavného mena formantom *-ný* a kombináciou so všeobecným podstatným menom kanál s významom *umelý vodný tok so spevnenými bokmi* bolo utvorené dvojslovné hydronymum atributívneho typu (dvojčlenný determinatívny názov so zhodou zložený z prídavného mena a z podstatného mena) v podobe *Bahenný kanál* ako súčasť veľmi početnej skupiny názvov v slovenskej toponymii, najmä hydronymii, podobne ako toponymá z apelatív *blato, bok, hranica, chotár, les, lúka* → Blatný kanál, Bočný kanál, Hraničný kanál, Chotárny kanál, Lesný potok, Lúčny kanál. 
V pomenovacom procese vodného toku *Bahenný kanál* bolo v období pomenovania motivačným prvkom *charakteristické množstvo blata, rozmočenej zeminy v priestore, v ktorom bol kanál vyhĺbený, i v jeho okolí*.

Zo slovného základu *bahno* je v slovenskej toponymii utvorených viacero hydroným: vodné toky Bahenský potok, Bahniansky potok, Bahno (potok), Bahnový potok i kanál Bahno (kanál). Hydronymum *Bahenný kanál* bolo štandardizované v roku 1976.

## Referencie

Kategória:Povodie Dunaja
Kategória:Vodné toky v okrese Komárno
Kategória:Umelé vodné toky na Slovensku
Kategória:Vodné toky na Podunajskej rovine
Jindřich Vybíral

**Jindřich Vybíral** (* 17. august 1960, Opava) je český historik umenia, vysokoškolský pedagóg, od februára 2019 rektor Vysokej školy uměleckoprůmyslovej v Praze.

## Životopis
V rokoch 1979 až 1984 vyštudoval český jazyk a históriu na Pedagogickej fakulte v Ostrave (získal titul PaedDr.) a v rokoch 1983 až 1987 potom dejiny umenia na Filozoficke fakulte Univerzity Jana Evangelisty Purkyne v Brne (získal titul PhDr.). V roku 1997 obhájil kandidátskou prácu na Ústave dejín umení AV ČR (získal titul CSc.). V roku 1999 sa habilitoval (získal titul doc.) v odbore dejiny umenia, v roku 2004 sa v rovnakom odbore stal profesorom.

V rokoch 1986 až 1989 pôsobil na katedre výtvarnej výchovy Pedagogickej fakulty v Ostrave. Medzi rokmi 1989 a 1991 absolvoval študijný pobyt v Národnej galérii v Prahe. V rokoch 1991 až 1997 pracoval ako kurátor zbierky architektúry v Národnej galérii v Prahe] (od roku 1993 bol vedúcim zbierky).

V roku 1996 začal pôsobit na Vysokej škole uměleckoprůmyslovej v Prahe ako pedagóg Katedry dějin umění a estetiky, od roku 2006 bol vedúcim katedry. V rokoch 1997 až 2003 pôsobil jako prorektor VŠUP.

V novembri 2018 byl akademickým senátom zvolený do funkcie rektora Vysokej škole uměleckoprůmyslovej v Prahe. Do tejto pozície ho 31. januára 2019 vymenoval prezident Miloš Zeman. Funkcie sa ujal 1. února 2019 a nahradil tak dovtedajšieho rektora Jindřicha Smetanu.

## Referencie

## Zdroj

Kategória:Osobnosti z Opavy (Česko)
Kategória:Českí historici umenia
Kategória:Českí univerzitní profesori
Kategória:Absolventi Pedagogickej fakulty Ostravskej univerzity
Kategória:Absolventi Filozofickej fakulty Masarykovej univerzity
Kategória:Vyučujúci na Ostravskej univerzite
Kategória:Vyučujúci na Vysokej škole umeleckopriemyselnej v Prahe
Kategória:Rektori Vysokej školy uměleckoprůmyslovej v Praze
Železničná stanica Veľké Uherce

**Železničná stanica Veľké Uherce** je železničná stanica vo Veľkých Uherciach. Leží na trati 140 Nové Zámky – Prievidza. Nie je elektrifikovaná.

## Doprava
Na stanici sa nachádzajú 3 dopravné a 1 manipulačná koľaj. Stanica patrí do Oblastného riaditeľstva Trnava.

## Referencie

## Iné projekty

## Externé odkazy
* Stanica na stránke ŽSR 
* Stanica na stránke VLAKY.NET

Veľké Uherce
Kategória:Veľké Uherce
Kategória:Doprava v okrese Partizánske
Kategória:Stavby v okrese Partizánske
Krajský súd v Banskej Bystrici

**Krajský súd v Banskej Bystrici** je krajský súd so sídlom v Banskej Bystrici. Predsedom súdu je JUDr. Ján Auxt.

## Činnosť
Na súde podľa organizácie Otvorené súdy pracuje 72 sudcov. Na súde bol v neprítomnosti odsúdený Ladislav Nižňanský.

## Budova
Vtedajšia sedria sa do budovy presťahovala v roku 1896. V budove súdu sa začalo úradovať v októbri 1898. Počas Slovenského národného povstania v budove sídlilo Povereníctvo Slovenskej národnej rady pre pravosúdie a vojenský súd.

V rokoch 2006 až 2012 prebehla rekonštrukcia budovy súdu pochádzajúcej z 19. storočia. Zvýšenie farebnosti fasád bolo návratom k pôvodnému stavu. Výsledkom je združenie všetkých kolégií pod jednou strechou. Vznikli tiež kancelárie v podkroví, prepojovací most so susediacim objektom ústavu na výkon väzby a trestu. Rekonštrukcia stála 7,5 mil eur. Počas rekonštrukcie súd sídlil v budove bývalého učilišťa na ulici Komenského.

Cennou miestnosťou je tzv. porotka kde v minulosti pracovala porota. Miestnosť obsahuje kazetové stropy, historické klenby a lustre či balkón pre verejnosť.

## Vedenie
V januári 2007 bol za predsedu súdu vymenovaný Ján Bobor, jeho predchocom bol Ľudovít Bradáč. K septembru 2021 je JUDr. Ján Auxt. 

## Referencie

## Externé odkazy
* Stránka na webe Ministerstva spravodlivosti
* Vyhľadávanie v rozhodnutiach súdu 

Kategória:Súdy na Slovensku
Kategória:Stavby v Banskej Bystrici
Kategória:Organizácie v Banskej Bystrici
Cornelis de Jager (generál)

**Cornelis „Cor“ de Jager** (* 19252001) bol generál Kráľovskej holandskej armády. V rokoch 1980 až 1983 bol náčelník Generálneho štábu.

V rokoch 1983 až 1986 bol predsedom Vojenského výboru Organizácie Severoatlantickej zmluvy.

## Referencie

## Zdroj

Kategória:Generáli Kráľovskej holandskej armády
Kategória:Velitelia obrany (Holandsko)
Kategória:Predsedovia Vojenského výboru Organizácie Severoatlantickej zmluvy
Cornelis de Jager

**Cornelis de Jager** môže byť:

* holandský astronóm (19212021), pozri Cornelis de Jager (astronóm)
* holandský generál (19252001), pozri Cornelis de Jager (generál)

Jager, Cornelis de
Guido Venturoni

**Guido Venturoni** (* 10. apríl 1934, Teramo, Talianske kráľovstvo – † 2. november 2025, Rím, Taliansko) bol taliansky admirál.

## Životopis
V roku 1952 vstúpil do Námornej akadémie. V rokoch 1958 až 1959 trénoval na leteckej škole amerického námorníctva kde sa stal námorným letcom. V roku 1966 sa stal tiež helikoptérovým pilotom. Velil korvetám *Danaide*, *Albatross* a *Urania*, frigate *Fasan* a krížniku *Caio Duilio*. Neskôr velil 1. námornej divízii.

Od februára 1991 do februára 1992 bol náčelník štábu Talianskeho námorníctva. Od 1. januára 1994 do 15. februára 1999 bol náčelník Generálneho štábu Talianskych ozbrojených síl.

Do funkcie predsedu Vojenského výboru Organizácie Severoatlantickej zmluvy bol vymenovaný 6. mája 1999. Do dôchodku odišiel v roku 2002.

Po odchode do dôchodku sa vo firme Leonardo-Finmeccanica stal riaditeľom a neskôr vice-prezidentom.

## Referencie

## Iné projekty

## Zdroj

Kategória:Osobnosti z Terama
Kategória:Admiráli Talianskeho námorníctva
Kategória:Náčelníci štábu Talianskeho námorníctva
Kategória:Náčelníci Generálneho štábu Ozbrojených síl Talianskej republiky
Kategória:Vojenskí zamestnanci NATO
Kategória:Predsedovia Vojenského výboru Organizácie Severoatlantickej zmluvy
Kategória:Rytieri veľkokríža Radu za zásluhy Talianskej republiky
Kategória:Nositelia Radu bieleho leva
Pamätník poľským letcom, Radatice

**Pamätník poľským letcom** v  Radaticiach je umiestnený pred kaštieľom v ktorom  sídli obecný úrad. 

## História
Pamätník v centre obce 30. júla 2000 slávnostne odhalil vojenský a letecký pridelenec pri Veľvyslanectve Poľskej republiky  v Slovenskej republike. Pamätník nám pripomína hrdinstvo 8 poľských príslušníkov letectva, účastníkov Druhej svetovej vojny, ktorí pôsobili v službách britského kráľovského letectva a zahynuli v katastri obce Radatice. Ich lietadlo Handely Page Halifax Mk bolo 28. decembra 1944, nad Šarišskou vrchovinou, zostrelené pilotom nemeckej stíhačky JU 88G. Horiace padlo v zalesnenom teréne, na lúku pri vtedajšej obci Meretice, (dnes je to časť obce Radatice). Na mieste pádu lietadla bol v roku 2002 postavený drevený kríž. Telesné pozostatky pilotov boli uložené v Prahe na Olšanskom cintoríne. 

## Opis pamätníka
Pamätník stojí v malom parčíku, pred historickou kultúrnou pamiatkou, ktorou je miestny kaštieľ. Pôvodný kameň, ktorý tvorí základ pamätníka, vytvoril akademický sochár Dušan Pončák. Pri kameni je na zemi upevnená čierna mramorová doska, ktorá nesie mená zahynuvších poľských pilotov aj tento nápis: “Na počesť poľských príslušníkov kráľovského letectva Veľkej Británie RAF, padlých pri havárii lietadla Halifax 28.12.1944 pri obci Meretice.” Okrem nich sú tam aj artefakty pochádzajúce z leteckej techniky.  str. 215

## Prístupová cesta k pamätníku a miestu pádu lietadla
Z autobusovej zástavky v obci Radatice sa k pamätníku pred kaštieľom, ktorý je na dohľad, dostaneme pešo chodníkom. Odtiaľ vedie na miesto pádu lietadla Hájnikovej lúke, značkovaný chodník. Na turistickej mape je označený ako „letecký chodník“ a tiahne sa lokalitou Janovské jarky, okolo potoka Žarinec. Tento chodník vedie po málo udržiavanej poľnej ceste, na západ od obce, je dlhý asi 2 kilometre a prevýšenie je 50 metrov.  

## Referencie

## Iné projekty

Kategória:Pamätníky druhej svetovej vojny
Ľadový hokej na Zimných olympijských hrách 2022 – ženský turnaj

**Ľadový hokej na Zimných olympijských hrách 2022** sa uskutočnil počas konania XXIV. ZOH v dňoch 3. – 17. februára 2022. Miestom konania mužského aj ženského turnaja boli Národný krytý štadión a Wukesong Arena.

## Dejiská

## Kvalifikácia

## Rozhodkyne
Do turnaja bolo vybratých 12 hlavných a 12 čiarových rozhodkýň.

;Hlavné
* Cianna Lieffers
* Elizabeth Mantha
* Lacey Senuk
* Anniina Nurmi
* Tijana Haack
* Daria Abrosimova
* Daria Ermak
* Nikoleta Celárová
* Maria Furberg
* Anna Wiegand
* Kelly Cooke
* Chelsea Rapin

;Čiarové
* Julia Kainberger
* Alex Clarke
* Justine Todd
* Jenni Heikkinen
* Linnea Sainio
* Lisa Linnek
* Diana Mokhova
* Anna Hammar
* Veronica Lovensnö
* Kendall Hanley
* Jacqueline Spresser
* Sara Strong

## Hlavný Olympijský turnaj

### Skupina A

|}
ROV - Ruský olympijsky výbor

### Zápasy skupiny A
všetky časy sú v stredoeurópskom čase

----

----

----

----

----

### Skupina A

|}

### Zápasy skupiny B
všetky časy sú v stredoeurópskom čase

----

----

----

----

----

### Tabuľka po hlavnej časti
Tímy sa v Play-off nastúpia nasledovne:

* P1 – P8
* P2 – P7
* P3 – P6
* P4 – P5

## Play-off

### Pavúk

### Štvrťfinále

----

### Semifinále

### Zápas o bronz

### Finále

## Konečné poradie

## Referencie

## Zdroj

Kategória:Športy na Zimných olympijských hrách 2022
Kategória:Ľadový hokej na Zimných olympijských hrách 2022
Kategória:Ľadový hokej v 2022
Reisinger (Pezinok)

**Reisinger** je ulica, rekreačná oblasť a lokalita v katastrálnom území mesta Pezinok. Leží v chránenom krajinnom území Malé Karpaty severozápadne od centra mesta a asi 7 km za obcou Limbach, vľavo pod Slnečným údolím. V oblasti sa nachádza 27 chát.

## Zdroj
* Rekreačné oblasti na stránke mesta Pezinok 

Kategória:Pezinok
Kategória:Ulice v Pezinku